
GOBIERNO DI ARUBA 





Minister EvELYN WEVER-CROES 


PROME MINISTER DI ARUBA 


ULTIMO CONSEHO DI MINISTER DI 
MINISTER OTMAR ODUBER 


Minister Oduber lo keda cu un bunita recuerdo di e union di 
MEP POR RED pa logra cosnan grandi ра Aruba 





Diamars mainta, tawata tin e ultimo Conseho di Minister cu e 
participacion di Minister Otmar Oduber. Sin duda, pa coleganan 
di Gabinete Wever-Croes, esaki tawata un momento di 
emocion. Minister Oduber na september di e aña aki a anuncia 
su retiro di politica pa mas cu tur cos pone mas atencion na su 
salud y famia. 


Despues cu Minister Otmar a anuncia su retiro, Prome Minister 
a expresa cu no ta un secreto cu dos aña pasa, prome cu a 
asumi responsabiliad di gobernacion, e relacion cu Minister 
Otmar Oduber no por a wordo considera como amistad siendo 
cu nan tawata contricante politico. Sinembargo e deseo di 
comunidad pa cambio expresa den eleccion 2017 tawata un 
les pa tur e partidonan pone diferencianan un banda y enfoca 
riba loke ta importante pa e pais. 





Den e ultimo Conseho di Minister, den nomber di demas 
colega Minister, Prome Minister a gradidi Minister Otmar pa su 
trabou y logronan durante e dos aña como Minister encarga cu 
Infrastructura y Medio Ambiente. Na e ocacion tambe a entrega 
Minister Otmar un bunita cuadra cu potret di Ministernan pa 
asina Minister Otmar tin un bunita recuerdo colga den su hogar 
di e dos aña cu a enfoca hunto cu tur Minister di Gabinete 
Wever-Croes riba e union pa traha hunto pa nos pueblo y logra 
cosnan grandi. 


Marisol Lopez-Tromp lo tuma e encargo di Ministerio di 
Infrastructura y Medio Ambiente. Gobierno di Aruba ta yama 
bon bini na sra. Lopez-Tromp pa asina continua cu e maneho 
di Infrastructura y Medio Ambiente. Hunto nos lo sigui logra 
cosnan grandi pa nos dushi Aruba. 

Gobierno di Aruba: 


GOBIERNO DI ARUBA LO NO LEGALISA 
CANNABIS RECREACIONAL 


Ya pa algun tempo Gobierno ta trahando riba legalisacion 
di cannabis medicinal. Esaki pasobra hopi ciudadano ta 
uxa e azeta of crema di cannabis pa motibo medicinal y ta 
mira efectonan positivo. Esaki na Aruba ainda ta ilegal. Pero 
Gabinete Wever-Croes kier crea un base legal pa asina por 
importa e azeta y crema di cannabis. Di e forma aki e ta bira 
mas accesible pa tur hende. Ora bo mira e efecto positivo cu 
por ehempel azeta di cannabis tin riba pashentnan di cancer, 
bo kier legalisa esaki mas lihe cu ta posibel. 


E azeta y crema di cannabis no tin e efecto cu marihuana 
tin riba hende. Pues esaki lo bira e legalisacion di cannabis 
medicinal. 

Gobierno di Aruba ta enfatisa un biaha mas, cu lo no legalisa 
uzo recreacional di cannabis. Hopi famia ta sufri cu efecto di 
adiccion di nan yiunan y Gobierno lo yuda crea mas sosten 
y facilidad pa e adictonan. Pero Gobierno lo no contribui na 
mira mas hoben bay perdi door di droga. Lo actua cu man 
duro contra violacion di leynan di droga. Pesey e legalisacion 
medicinal di cannabis lo bay cu condicion hopi estricto di 
control. 











Gobierno a tuma nota cu algun sindicato y mas persona den 
comunidad ta reaccionando publicamente contra e intencion di 
Gobierno pero esaki ta basa riba malinterpretacion. Gobierno 
ta trahando riba legalisacion di cannabis medicinal y NO 
recreacional. 





Premier Evelyn Wever-Croes 
Dia 9 december Dia Internacional Anti Corupcion: 


ARUBA LO RATIFICA TRATADO CONTRA 
CORUPCION PRONTO 


Gabinete Wever-Croes contrario na gobierno anterior, a pone 
integridad central den e programa. Premier Evelyn Wever- 
Croes a anuncia un vision ambicioso pa logra bon gobernacion 
y mas transparencia den gobernacion. Entre otro a anuncia 
Bureau Integriteit Aruba cu lo percura pa mas conscientisacion 
riba e tema, y caminda hendenan por yama pa raporta casonan 
cu no ta integro. 


Integriteitskamer cu mester controla destahonan publico 
di Gobierno, entre otro door di e-Procurement. Corporate 
Governance Code, cu ta stipula reglanan di integridad pa 
companianan estatal y priva. 


Aparte di esey ta traha tambe riba Fortificacion di Institutonan 
di Estado pa haci e controlnan necesario riba funcionamento 
di Gobierno manera Parlamento, Raad van Advies, Algemene 
Rekenkamer. Tambe lo introduci e Ombudsman, defensor di 
pueblo cu lo atende kehonan di ciudadanonan. 





E vision aki lo permiti Aruba Ratifica e tratado di Nacionnan 
Uni contra corupcion den prome mita di 2020. Den Caribe 
Hulandes, Aruba lo ta e prome pa ratifica e tratado aki. Mientras 
tanto Aruba a cera aliansanan cu UNDP y OECD pa crea un 
governance hub, poniendo asina integridad y bon gobernacion 
central, no solamente cu palabra pero cu hecho. 


STOP 
CORUPCION 


NOS PRIORIDAD ТА PA LOGRA YEGA NA E META PRINCIPAL PA COMBAT 
CORUPCION Y CONSTRUI UN ARUBA INTEGRO SIN CORUPCION 

SOBIERNO DI ARUBA 


Мимвтев OTMAR ODUBER 


MINISTER di Desaroyo Teritorial, Infrastructura y Medio Ambiente 


DNM A FORMA PARTI DI UN WORKSHOP RIBA 
Е TEMA ‘BROWN WATER AND BROWN FIELDS' 


Departamento di Naturalesa y Medio Ambiente (DNM) 
conhuntamente cu otro partner ta engrandece nan capacidad 
pa locual ta e tema aki cual ta trata tera y awa contamina. 
E tema di brown water and brown fields ta encera areanan 
contamina cu sea azeta, sushi of otro kimico. Pues e tayer cu 
ta tumando luga ta pa por reconoce e posibel aspectonan di 
contaminacion den awa of tera. 








E tema no ta mucho conoci den pueblo, pues a traves di e tayer 
ta contribui na amplia conocemento di DNM tambe riba e tema. 
Pa wak kico ta aspectonan pa tuma nota di dje y reconoce 
posibel contaminacionnan y risiconan cu ta bin cu ne. 


Esaki ta e prome biaha cu DNM ta organisa e tayer aki, 
conhuntamente cu e compania Tauw di Hulanda. Pues cu e 
conocemento aki lo por identifica kico tur tin rond Aruba y e 
posibel risiconan. 

Union a duna nos forsa pa logra conan grandi pa Arubal 
GABINETE WEVER-CROES 


NOVEMBER 2017 - DECEMBER 2019 

ОЕВЕСНО HUMANO 


10 pec. 2019 
CONFIANSA Amor 















MiNISTER XIOMARA Ruiz-MADURO 


MINISTER di Finansa, Asuntonan Economico y Cultura 

CORANT NOBO "THE SOURCE" PRESENTA NA 
MINISTER XIOMARA MADURO 


Siman pasa tabata di bishita na Minister Xiomara Maduro sra. 
Mirelle Scheper Werleman y su esposo kende a presenta e 
corant nobo 'The Source' na e mandatario. Sra. Mirelle a splica 
cu e corant lo contene noticia positivo y lo wordo publica dos 
biaha pa luna riba diahuebs. E prome edicion a wordo publica 
dia 5 di december ultimo riba e fecha natalicio di Minister 
Presidente Sra. mr. Evelyn Wever-Croes y pesey sra. Mirelle 
a entrega un exemplar tambe na Minister President hunto cu 
un areglo di flor pa recorda e dia special aki. Minister Xiomara 
Maduro tambe a ricibi un regalo di sra. Mirelle cual ta e buki 
"Restoration of Ezer' cu ta conta e storia di e proposito di e 
hende muher den funcion di liderazgo. Por ultimo e mandatario 
a desea sra Mirelle Пор! exito cu publicacion di "Тһе Source." 

MINISTER DI CULTURA A DUNA SOSTEN NA 
SHOW DI PASCO DI FUNDACION ARTISTAR 
NA CAS TAN TIN 


Fundacion Artistar, bou di guia di Sra. Bertha Wolff, a organisa 
un Show di Ambiente di Pasco' e afia aki cu un cantidad di 
15 mucha y hoben cantante, hunto cu dos grupo tipico na 
Cas Tan Tin. E hobennan cu a deleita e publico cu un cancion 
di Pasco tabata: Ruwell Webb, Lizienne Webb, Cristopher 
Croes, Javinah Besselink, Dayenne Croes, Jaycelyn de Cuba, 
Akylaah Croes, Stephanie Quant, Gismary Linarez, Marilyn 
Lugay, Ivy-Anne Brown, Priscilla Quant, Jaydiene Croes, Zarel 
Yarzagaray, Jaylon Machado, Micheline Abreu, Edsel St. Jago 
y Jaime Robles de Medina. Tambe tabatin presentacion di 
Agrupacion Tipico UN BRINDIS cu a pone tur e bailadonan 
riba pista di baile. Na final Agrupacion TIPICO CAMARIS 
bou di guia di sr. Fabian Ras, a culmina e show cu un bunita 
presentacion. 













































Tabata un anochi hopi ameno den ambiente di Pasco den 
sabana di Cas Tan Tin. Swingline Production a transforma e 
fachada di Cas Tan Tin den un podium cu a wordo ofreci na tur 
nos cantantenan hoben y adulto. Pa Minister Xiomara Maduro 
tabata un placer di por disfruta di e ambiente y pa mira con 
nos hobennan tabata contento di por a haya un tarima pa nan 
presenta nan talento pa medio di nan cancionnan animando 
e publico. Esaki ta netamente un di e metanan di Ministerio di 
Cultura y cu e Show di Ambiente di Pasco aki sigur por a mira 
con e participantenan tabata gosa di e tarima cu a ofrece nan. 


Un felicitacion na Fundacion Artistar cu pa prome biaha ta 
dedica un show den ambiente di pasco special pa nos futuro 
artistanan. Рога прага cu e hobennanta hopi bon prepara, sigur 
di nan mes y nan alegria ta brota durante di nan presentacion. 


Un danki na Fundacion Artistar, Fundacion Cutisa y un y tur 
pa a haci tur posibel pa logra realisa e anochi aki. Minister 
Xiomara Maduro ta desea tur nos artistanan na Aruba felis 
dianan di fiesta. 


(INLINE 4 

MINISTER XIOMARA MADURO TA RICIBI 
RAPPORT DI SER RIBA E "PROHIBICION DI 
IMPORTACION DI ORO FOR DI VENEZUELA' Y 
RIBA 'CUMPLIMENTO FISCAL' NA ARUBA 


Dialuna ultimo Minister di Finansa, Asuntonan Economico y 
Cultura Señora mr. Xiomara Maduro aricibi bishita di Secretario 
General di Sociaal Economische Raad, SER, sr. drs. Felix 
В.Е. Bijlhout, kende a entrega e mandatario un rapport riba 
e 'Prohibicion di Importacion di Oro for di Venezuela' y un 
rapport riba 'Cumplimento Fiscal' na Aruba. E ultimo aki sigur 
ta un tema cu tin atencion di e gobierno actual. E mandatario 
ta informa cu aki poco siman e rapportnan aki lo ta obtenibel 


riba e website di SER na http://www.ser.aw/. 














MINISTER XIOMARA MADURO: 
DESAROYO DI PRIJS DI GASOLIN DEN 2019 


Riba e di dos diaranson di luna, 
Departamento di Asuntonan Economico, 
Comercio y Industria ta anuncia prijs di 
gasolin, diesel y kerosin basa riba posting 
promedio di Platts US Gulf Coast. 


Analisis prijs di gasolin 2019 

Na januari e aña aki, prijs di gasolin 
tabata 188,5 cent pa liter y na december 
e aña a cera cu 203,3 cent pa liter. Luna 
di augustus tabata tin e prijs di mas halto 
durante full e aña cual tabata 215,1 cent 
pa liter. 


Gobierno a absorba e subida di prijs di 
gasolin cu 37.5 cent pa liter 

Durante e lunanan di april, mei y juni, 
Gobierno a yega na un acuerdo cu 
Refineria di Aruba pa ahusta e subida di 
prijs di gasolin y a absorba un total di 37,5 
cent pa liter, pa asina duna un alivio na e 
cartera di pueblo. Na luna di juli e prijs di 
gasolin a conoce un bahada di 1,5 cent 
pa liter. Gobierno responsablemente, a 
absorba e subida di prijs di gasolin pa e 
termino cu tabata necesario. 


Desaroyo di 

petrolero refina 
E prijs di benta di combustibel na Aruba 
ta depende di e desaroyo internacional 
di prijs di crudo y productonan petrolero 


priis di productonan 


refina. Esaki por wordo influencia door 
di diferente factor manera entre otro 
e situacion actual na Venezuela, mas 
demanda pa combustibel y downtime pa 
mantencion di un refineria. 











Feb Маг 





Apr Мау 


Jun Jul 


Aug 


Sep 

MINISTER DI ST. MAARTEN A FIRMA 





REGISTRO DI CONDOLENCIA PA PADU LAMPE 





Minister Plenipotenciario di St. Maarten Rene Violenus a firma 
e registro di condo-lencia na Arubahuis pa Juan Chabaya 
(Padu) Lampe. 

Hunto cu Minister Violenus a firma tambe director di Gabinete 
di St. Maarten sra. drs. Carol Vo-gen y sra. Kelly Busby, 
functionario di Cultura y PR. 


Na e manera aki Minister Plenipotenciario di St. Maarten y su 
Gabinete tambe a demonstra nan aprecio y respet na Tata di 
nos Cultura Ради Lampe. 









Asosiashon di Misiko i 











NA MEMORIA DI PADU DEL CARIBE 


WILLEMSTAD/ORANJESTAD — Direktiva di AMAK siman pasa а 
tuma nota di fayesimentu di Sr. Juan Chabaya Lampe, mihó konosi 
komo Ради del Caribe па e edat dí 99 aña. Ради del Caribe den 
Antia Ulandes tabata un dje musikonan grandi ku e pais ei a 


konosé. 


Su varios kreashonnan ku a duna un aporte no solamente na 
musika di Aruba, pero tambe na Korsou i Boneiru, ta un muestra ku 
na nivel kultural, sigur e Islanan ABC tabata hopi ku otro. 


Un die kansionnan ku Ради del Caribe a yega di skibio i te hasta 
ката ta "Abo So”, kual ta un kansion ku te ku e dia di awe, pero 
sigur den futuro lo keda zona pa eternidat. 


Direktiva di AMAK, lamentablemente no por ta presente na okashon 
di rindimentu dí ultimo despedida di e gran musiko Antiano aki. For 
di aki nos kier a manda palabranan di kondolensia na famianan di 
e gran musiko aki, pero tambe na su koleganan musiko di Aruba i 
pueblo di Aruba, ku a perde un gran musiko. 


Padú, sosega na pas 


Direktiva di AMAK 








m 


GOBIERNO DI ARU 


MINISTER ANDIN BIKKER 


MINISTER di Husticia, Seguridad y Migracion 

DEN CUADRO DI INNOVACION LO PUBLICA 
LEYNAN Y NAN SPLICACION VIA E-BOOKS Y 
ARUBA LO TA PROME DEN CARIBE 














Manera ta conoci Gabinete Wever-Croes y ministerio di 
Husticia ta dunando prioridad pa up-date leynan cu ta hopi 
anticua. Leynan ta e software di un pais y tin leynan cu ta data 
di siglo anterior cu a bay den Antia y despues Aruba p'esey 
mester percura pa continuamente tin up-date di e leynan. Den 
e cuadro ey tin hopi ehercicio andando y pronto por епетре! 
lo introduci ley cooperativo nobo pa Aruba (Boek 2). Ta un 
par di decada cu Aruba no conoce un up-date riba su leynan 
cooperativo y esaki lo bira realidad pronto cu cooperacion di 
Parlamento. 


Tambe ta pendiente e invoeringsverordening pa loke ta trata 
e codigo civil cu a bay Parlamento na fin di September. Esaki 
tambe tin un par di aña pendiente unda ta bay introduci por 
ehempel leynan di herencia. E 'erfrecht' lo wordo modernisa 
hunto cu otro leynan cu lo actualisa. Tambe ta bay cambia 
e codigo penal, cu DWZ ta trahando riba dje actualmente y 
diferente otro leynan via un verzamellandsverordening caminda 
ta bay up-date diferente ley cu ta regarda husticia cu ta algo 
historico pa Minister Bikker. Den e verzamellandsverordening 
ta bay up-date diferente ley na mesun momento y asina conoce 
un adelanto riba up-date di e leynan. 


Den e cuadro aki normalmente tin e website unda ta publica e 
leynan, pero tradicionalmente ta cada tanto tempo ta publica 
bukinan cu nota di splicacion. E buki aki, sector Huridico cu ta 





traha tur dia cu ley ta uza e buki diariamente. Ora di print un buki 
e tatene fecha di printing y pero anualmente mester up-date e. 
Minister Bikker a bisa cu el a sinta studia y mira con otro pais 
ta atende cu esaki y kier bin cu algo innovativo. Den cuadro di 
innovacion Ministerio di Husticia tin e intencion di bay over na 
cuminsa publica e texto hunto cu e nota di splicacion Memorie 
van toelichting di leynan via bukinan electronico (E-Books). 


E bentaha di E-books ta; 

a. por mantene e texto up-dated na cambionan di ley; 

b. ta inclui e nota di splicacion; 

c. e ta miho pa nos medio ambiente pasobra no mester print 
hopi papel. 

d. si ta desea pa tin un printed version por ordo un hardcover, 
dus un buki tradicional. 


Cu esaki Aruba lo ta un di e lidernan di innovacion riba e tereno 
aki. For di e sondeo cu a haci, ta un par di legislado na mundo 
so ta publica nan leynan via E-Books. Por ehempel na Merca 
e estadonan di Texas, Florida, Winsconson y na Europa por 
ehempel Alemania ta hopi activo riba esaki. Pa Caribe y den 
mundo Aruba ta bay ta un di e prome nan cu ta introduci e 
dimension aki. 

Dialuna 2 di December Minister di Husticia mr. Andin Bikker 
tabata den conferencia di prensa di gobierno unda ela splica 
ampliamente cu Ministerio di Husticia ta on target pa cumpli cu 
acuerdo di Gobernacion y Mandato di Parlamento. Na 2018 
y 2019 Minister Bikker a presenta su puntonan di maneho 
amplio caminda el a describi maneho di Ministerio di Husticia 
cu ta refleha acuerdo di gobernacion. Awor ta na final di 2019 
y na mita di e periodo di gobernacion cu orguyo Minister Bikker 
a demostra cu ehempel di logronan concreto cu ta on target cu 
e puntonan di maneho aproba pa Parlamento. 


Despues di conferencia di prensa dialuna, Minister Bikker 
conhuntamente cu Prome Minister Evelyn Wever-Croes a reuni 
cu Embahador di Reino na Caracas, sr. Braakhuis y tambe cu 
Sr. de Vink di Ministerio di Buitenlandse Zaken di Hulanda. E 
tema cu a trata ta e situacion sin precedente di hermana pais 
Venezuela. 


Dialuna atardi, Minister di Husticia mr. Andin Bikker tabata 
na Mariniers Kazerne Savaneta pa presencia condecoracion 
real di 30 polis. Tabata na september di 2017 cu hermana 
isla Sint Maarten a pasa den dos horcan fuerte cu ta horcan 
Irma y despues horcan Maria. Di parti Aruba a manda entre 
otro 30 miembro di Cuerpo Policial pa yuda e isla mantene 
orden publico. Minister Bikker ta orguyoso y gradicido cu e 
30 polisnan aki a bay yuda Sint Maarten cu e momento ey 
tabata den un situacion di calamidad y cu retonan pa mantene 
orden publico. Riba proposishon di Minister Bikker e grupo di 
miembronan di KPA durante Weganan di Reino na 2018 a haya 
condecoracion for di Minister di Husticia di Sint Maarten Sr. de 
Weever, у awo un condecoracion real pa medio di ministerio di 
defensa Hulandes. 


Diamars minister Bikker a reuni, conhuntamente cu coleganan 
di Conseho di Minister, cu representante di Sindicatonan pa cu 
e tema di indexering, cual reunion a bay den bon ambiente y 
constructivo, den interes general di pais Aruba. 


Diaranson Minister Bikker a reuni cu representantenan di 
taxistanan, conhuntamente cu representantenan di DTP, KPA y 
di DOW, pa delibera con por optimalisa e servicio na turistanan 
di barconan crucero. E reunion a bay den bon ambiente cu 
diferente sugerencia y posibel solucionnan practico. 


Diabierna mainta a haci entrega na representantenan di 
Departamento di IASA/Migracion Aruba tres Ford Figo 2020. 
Entrega a шта luga na Irausquin & Sons. Minister Bikker а 
gradici Irausquin & Sons y a subraya cu esaki ta un muestra mas 
cu Gabinete Wever-Croes tin e ser humano central, caminda 
cu departamentonan ta haya ekiponan nobo y moderno pa por 
duna servicio optimal na nos comunidad y nos bishitantenan. 
Un di e autonan ta bay pa post Barcadera, uno pa Aeropuerto 
y uno ta keda na oficina di administracion di 1АЗА/ Migracion 























Aruba na Vondelaan. 





Diabierna merdia Minister Bikker a bay inspecciona e 
trabownan andando na e compleho Hudicial nobo na Wayaca, 
caminda entre otro ta remodelando un compleho di edificio pa 
por bira oficinanan moderno pa entre otro e Departamento di 
Recherche y varios otro Departamento di KPA. E trabounan 
ta andando segun schedule y pronto lo por muda e diferente 
Departamento di KPA pa e compleho di edificio. 

MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 


MINISTER DR. ARMANDO LAMPE A BISHITA 
“FERIA DI ALEGRIA” 








Dialuna 9 december, Minister dr. Armando Lampe a logra 
pasa un rato cortico na e "Feria di Alegria" organiza door di 
Stichting Voor Verstandelijk Gehandicapten Aruba ( SVGA) aki 












Minister Lampe a wordo ricibi pa e Directora General sra. Els 
van Homelen . E feria tabata en cuadro di e celebracion di 
55 aña di existencia di SVGA sirbiendo e poblacion special 
y dunando apoyo na e familiarnan. Minister Lampe sigur kier 
a pasa pa duna sosten y danki na tur esnan cu a coopera y 
ta cooperando pa trece alegria y sperranza na nos hendenan 


special. 

Sport Centrum San Nicolas 

У 
Мимвтев CHRIS ROMERO 7 
MINISTER di Transporte, Comunicacion y Sector Primario Кі 


Presenta ра Ministerio di Transporte, Comunicacion y Sector 
Primario hunto cu Santa Rosa/DLVV 


Е PROME EDICION DI X-MAS MARKET @ THE 
SOUTHSIDE TABATA UN EXITO 


San Nicolas a briya un biaha mas cu e ambiente dushi di pasco crioyo 





Diasabra ultimo a tuma lugar e tan spera X-Mas Market @ 
The South Side riba Plaza Lolita na San Nicolas. Un Anochi 
sumamente ameno y cu hopi actividad pa henter famia. 


Por a aprecia un gran variedad di productonan local cu a keda 
presenta pa nos amigonan di Santa Rosa/DLVV. Henter famia 
a gosa di bon cuminda, cos di bebe, cos dushi, carni, fruta, 
berdura, productonan organico di beyesa y mas! 


E ambiente di pasco crioyo tabata hopi dushi cu musica na 
encargo di Nico Connor y su Steelpan, Gaita Autentico, y pa 
finalisa e anochi Claudius Philips & OREO а sa di deleita tur 
presente cu bon musica y hopi ambiente. 


Minister di Transporte, Comunicacion y Sector Primario, sr. 
Chris Romero, y Santa Rosa/DLVV ta extende palabranan di 
gradicimento na tur esnan cu a traha hunto pa por a organisa 
e prome edicion di e X-Mas Market @ The South Side. Un 
evento cu sigur lo keda presenta tur aña pa asina celebra den 
grandi Aruba su Sector Primario. 

* Banco Central recientemente a publica cu economia lo sigui 
crece otro aña, mas cu e aña aki; turismo tambe lo crece den 
2020 mas cu e aña aki; Inflacion lo baha otro aña y nos reserva 
di devisas ta bira 2 biyon florin. Defintivamente bon noticia. 


* Diamars Aruba a celebra e Dia Internacional di Personanan cu 
Limitacion hunto cu Plataforma pa Persona cu Limitacion na MFA 
Paradera. Un danki di curason na tur e instancianan cu ta traha 
pa nos hendenan cu limitacion y pabien na tur esnan cu a wordo 
homenagea durante e celebracion aki. Hunto nos ta mehora 
calidad di bida di tur esnan cu limitacion, cu e meta: inclusion. Pa 
laga ningun hende atras. 


* Dialuna Premier Evelyn Wever-Croes y Minister di Husticia Andin 
Bikker a ricibi Embahador di Reino na Caracas sr. Braakhuis y sr. 
de Vink di Ministerie di Buitenlandse Zaken di Hulanda. Topico: 
Venezuela. E crisis di Venezuela ta sigui tin un impacto grandi riba 
nos pais y e siman aki nos a reuni tambe riba e nivel di mas halto 
cu tur autoridad di nos pais. Pa asina nos ta prepara pa atende cu 
tur eventualidad. Aruba ta bringando retonan di dos crisis pareu: 
e crisis financiero y e impacto di e crisis di Venezuela riba nos 
pais. Nos enfoke ta pa mantene nos pais sigur y trankil y mes 
momento cumpli cu tratadonan internacional di derecho humano. 
Cu poder di Dios nos ta logra vence ambos reto. 


* Diaranson nos a atende e recepcion di despedida di colega 
Minister Otmar Oduber. Hunto cu coleganan nos a expresa nos 
aprecio pa e cooperacion durante e dos aña di Gabinete Wever- 
Croes. 


* Siman pasa nos pais ta tuma despedida di un gran persona, е 
tata di nos cultura Ради del Caribe y un di e arkitectonan di nos 
Himno. Cu Padu sosega na paz. 


* Coleganan Minister Xiomara Maduro, Dangui Oduber y Guillfred 
Besaril tambe а ricibi nan cuadra IvMyPet. Na luna di augustus 
Gobierno a organisa un competencia di pintamento y a bishita 
scolnan pa papia di ley di cacho. E ganadonan а ricibi nan regalo 
dia 4 di october. E pinturanan ganado a wordo entrega na tur e 
Ministernan pa gradicimento pa nan aporte na e ley di cacho y na 
stop abuso di bestia na Aruba. 


*"Santa's Cause” ta un proyecto cu ta yuda esnan menos afortuna 





den e temporada aki pa alegra nan Pasco. Tur colega di oficina di 
Prome Minister a pone placa hunto pa nos tambe contribui na e 
causa bunita aki y nos a entrega esaki na e comision. E comision 
lo haci 261 mucha contento cu un regalo di Pasco y 100 macuto 
pa alegra Pasco pa 100 famia. Un bunita causa. 


* Minister di Ensefiansa a entrega e prome digiboard na Scol 
Kudawecha. Den proximo simannan practicamente tur scol 
publico lo ricibi digiboards den e klasnan. Lo bin un programa 
di “train the trainers', unda tur docente lo siña di haci bon uzo 
di e instrumento aki. Digitalisacion di enseñanaa ta un di e 
prioridadnan di Gabinete Wever-Croes. 


* E siman aki Minister di Ensefiansa a inicia e prome workshop 
di Natuur en Milieu Educatie na Parke Nacional Arikok. Tin 4 scol 
piloto cu lo incorpora e educacion den cuido di naturalesa y medio 
ambiente den e curiculo. E ta inclui temanan manera reciclahe di 
sushi y estilo di bida saludabel. 


* Minister di Enseñansa a participa na e graduacion di 9 studiante 
na Universidad di Aruba cu a ricibi double degree di master den 
International and European Tax Law, un programa conhunto di 
Universidad di Maastricht y di Universidad di Aruba. 


* Minister di Ensefiansa a cera e siman cu e celebracion di 70 afia 
di existencia Biblioteca Nacional di Aruba. 


* Dialuna a tuma luga e apertura oficial di Courtyard Marriot 
Resort Aruba. Esaki ta e prome Courtyard Resort cu e concepto 
aki den henter Caribe y e di 2 den henter mundo. Esaki un biaha 
mas ta demostra e calidad di producto cu nos tin. 

Pabien na Courtyard Marriott Resort, sigur na e inversionista y 
desaroyadonan. 

E confiansa den nos Gobierno y nos economia ta keda wordo 
demostra. Un tremendo upgrading di e inventario caminda $25 
miyon a wordo inverti. Den luna di november nos a haci apertura 
di 3 hotel cu ta cuadra cu e vision di calidad cu nos tin. 


* Gobierno a firma acuerdo cu Fundacion Stimami Sterilisami 
pa duna un contribucion considerabel pa di e forma aki combati 
e problematica di cachonan riba caya. Gobierno na un forma 
serio ta atentiendo cu e problematica aki y tin un plan nacional di 
prevencion. 

* Minister Oduber si a wak e importancia y a cumpli cu e deseo 
di e piscadonan, di e forma aki Gobierno ta duna atencion debido 
na nos piscadonan. 

E restauracion aki a keda realisa conhuntamente cu Fundacion 
Centro Pesca Hadicurari. E homber chikito tin e atencion di 
Minister Oduber, piscamento ta un profesion humilde cu ta pone 
pan riba hopi mesa aki na Aruba. Mision cumpli! 


* Gobierno di Aruba a apunta sr Ronny van Trigt como Crisis 
Manager pa atende cu e situacion na Hospital. Cuido ta keda 
garantisa pero lo tuma algun tempo pa e situcion ta normalisa. 


* Dialuna 2 di december Minister di Husticia mr. Andin Bikker 
tabata den conferencia di prensa di Gobierno unda el a splica 
‘ampliamente cu Ministerio di Husticia ta on target pa cumpli cu 
acuerdo di Gobernacion y Mandato di Parlamento. Na 2018 y 
2019 Minister Bikker a presenta su puntonan di maneho amplio 
caminda el a describi maneho di Ministerio di Husticia cu ta 
refleha acuerdo di gobernacion. Awor ta na final di 2019 y na mita 
di e periodo di gobernacion cu orguyo Minister Bikker a demostra 
cu ehempel di logronan concreto cu ta on target cu e puntonan di 
maneho aproba pa Parlamento. 


+ Despues di conferencia di prensa dialuna, Minister Bikker 
conhuntamente cu Prome Minister Evelyn Wever-Croes a reuni 
cu Embahador di Reino na Caracas, sr. Braakhuis y tambe cu Sr. 
de Vink di Ministerio di Buitenlandse Zaken di Hulanda. E tema cu 
a trata ta e situacion sin precedente di hermana pais Venezuela. 


* Dialuna atardi, Minister di Husticia mr. Andin Bikker tabata 
na Mariniers Kazerne Savaneta pa presencia condecoracion 
real di 30 Polis. Tabata na september di 2017 cu hermana isla 
Sint Maarten a pasa den dos horcan fuerte cu ta horcan Irma 
y despues horcan Maria. Di parti Aruba a manda entre otro 
30 miembro di Cuerpo Policial pa yuda e isla mantene orden 
publico. Minister Bikker ta orguyoso y gradicido cu e 30 Polisnan 
aki a bay yuda Sint Maarten cu e momento ey tabata den un 
situacion di calamidad y cu retonan pa mantene orden publico. 
Riba proposicion di Minister Bikker e grupo di miembronan di 
KPA durante Weganan di Reino na 2018 a haya condecoracion 
for di Minister di Husticia di Sint Maarten Sr. de Weever, y awo un 
condecoracion real pa medio di Ministerio di Defensa Hulandes. 


* Diamars Minister Bikker a reuni, conhuntamente cu coleganan 
di Conseho di Minister, cu representante di Sindicatonan pa cu 
e tema di indexering, cual reunion a bay den bon ambiente y 
constructivo, den interes general di pais Aruba. 


* Diaranson Minister Bikker a reuni си representantenan di 
taxistanan, conhuntamente cu representantenan di DTP, KPA y 
di DOW, pa delibera con por optimalisa e servicio na turistanan di 
barconan crusero. E reunion a bay den bon ambiente cu diferente 
sugerencia y posibel solucionnan practico. 


* Diabierna mainta a haci entrega na representantenan di 
Departamento di IASA/Migracion Aruba tres Ford Figo 2020. 
Entrega a tuma luga na Irausquin & Sons. Minister Bikker а 
gradici Irausquin & Sons y a subraya cu esaki ta un muestra mas 


cu Gabinete Wever-Croes tin e ser humano central, caminda cu 
departamentonan ta haya ekiponan nobo y moderno pa por duna 
servicio optimal na nos comunidad y nos bishitantenan. Un di e 
autonan ta bay pa post Barcadera, uno pa Aeropuerto y uno ta 
keda na oficina di administracion di IASA/ Migracion Aruba na 
Vondelaan. 


* Diaberna merdia Minister Bikker a bay inspecciona e trabounan 
andando na e compleho Hudicial nobo na Wayaca, caminda 
entre otro ta remodelando un compleho di edificio pa por bira 
oficinanan moderno pa entre otro e Departamento di Recherche 
y varios otro Departamento di KPA. E trabounan ta andando 
segun schedule y pronto lo por muda e diferente Departamento 
di KPA pa e compleho di edificio. 


* Riba diahuebs Gobierno di Aruba a organisa un Homenahe 
Postumo Cultural pa nos Tata di Cultura, Juan Chabaya 'Padu' 
Lampe pa asina duna pueblo di Aruba e oportunidad pa despedi 
di Ради. Tabata un bunita ultimo tributo ра Ради durante cual 
mas cu 100 artista a presenta riba tarima pa asina brinda respect 
y aprecio pa Padu. Den su discurso Minister Xiomara Maduro a 
gradici specialmente Padu su yiu muhe Vivian cu tabata percura 
pa Padu por tabata presente na cada un evento di cultura, pa 
asina por a cumpli cu su funcion di ‘Tata di Cultura’. E dignatario 
a recorda e momento cu el a duna Padu su ultimo honor oficial 
na bida cu entrega di e prome ehemplar di 'BaluArte', un 
documentacion di nos Pilarnan Cultural, di cual Padu ta un Pilar 
Cultural. Minister Xiomara Maduro a enfatisa pa henter pueblo 
di Aruba pa percura cu nos yiunan y nan yiunan semper siña 
kende tabata "Ради del Caribe’. Minister di Cultura, па nomber di 
Gobierno y pueblo di Aruba a desea e famia di Padu hopi forsa 
pa e dianan cu lo sigui y a subraya cu Padu lo keda bibo semper 
den nos mente y curason. 


* Minister di Cultura a brinda un reconocemento na sr Benito 'Ben' 
Trimon cu a cumpli 55 afia como musico di diferente instrumento 
di cuerde. Den un ceremonia ameno na bureau MinFEC y den 
presencia di Ben su famia y amigo Robert Jeandor, Minister 
Maduro a repasa e trayectoria artistico di Ben y despues a entega 
Ben un reconocemento pa su aporte na nos cultura. Minister a 
felicita Ben tambe pa su 70 cumpleafios y a gradici Ben pa a 
brinda tarima pa nos por biba nos cultura. 


* Santa Rosa/DLVV hunto cu Ministerio di Transporte, 
Comunicacion y Sector Primario a presenta e prome edicion di 
nan Bazar di Pasco den curason di San Nicolas. E Christmas 
Market @ The Southside tabata e celebracion di Aruba su 
Sector Primario den un ambiente di Pasco y cu un variedad di 
productornan local cu a bin hunto pa bende nan productonan. E 
bazar di pasco aki cu ta carga e nomber di Christmas Market @ 
The Southside, lo keda organisa tur afia den luna di december y 
lo ta den San Nicolas. 


* Dia 7 di december a celebra Dia Internacional di Aviacion. E aña 
aki e Organisacion Internacional di Aviacion Civil (ICAO) ta celebra 
su di 75 aniversario. Pa cu esaki cu e celebracion emblematico 
aki, ICAO ta pone enfasis, y tambe aumenta, e cantidad di hende 
muhe laborando den e mundo di aviacion. 

